डॉक सारांशित करण्यासाठी: मास्कमागे अर्धा चेहरा झाकलेला असताना, मास्क कसा दिसतो आहे, हेही आता तितकंच महत्त्वाचं बनलंय जणू. म्हणूनच तर नाक्यावर शिलाईकाम करणाऱ्यांपासून ते मोठमोठ्या फॅशन ब्रँड्सपर्यंत आणि मेडिकल स्टोर्सपासून ज्वेलर्सपर्यंत वेगवेगळ्या ठिकाणी मास्कचे अनेक प्रकार मिळत आहेत आणि लोकही ते वापरतातही. 

अमेरिकेन संसदेतील स्पिकर नॅन्सी पेलोसी

मास्कचा हा ट्रेंड काय सांगतो? सर्वात महत्त्वाचं म्हणजे असे मास्क कोरोना विषाणूला रोखण्यासाठी खरंच उपयुक्त आहेत का? त्याविषयी डॉक्टर्स काय सांगतात?  

मास्कचा ट्रेण्ड आणि फॅशन स्टेटमेंट

काही महिन्यांपूर्वी मोजकेच लोक मास्क वापरत. डॉक्टर्स, रासायनिक कारखान्यात काम करणाऱ्या व्यक्ती, काही सफाई कर्मचारी, ट्रॅफिक पोलीस किंवा वायू प्रदूषणानं ग्रस्त शहरांमधले लोक, टीबीसारख्या आजारानं त्रस्त व्यक्ती आणि कधी कधी जैन समुदायाचे धर्मगुरू वेगवेळे मुखवटे घालून वावरताना दिसत. 

कोव्हिडमुळे मात्र मास्क बंधनकारक झाल्यावर लोक त्यातही कल्पकता दाखवू लागले आहेत. काही फॅशन डिझाईनर्सनी अगदी ड्रेस किंवा सूटला मॅचिंग मास्कही देणं सुरू केलं. 

सुरत शहरातील एका सराफानं त्याच्या दुकानात हिऱ्यांचे मास्क विकायला ठेवले असून त्यांची किंमत दीड लाख ते चार लाख रुपयापर्यंत आहे. लॉकडाऊननंतर एका गिऱ्हाईकानं वर-वधूंसाठी हिरेजडीत मास्क बनवून घेतला होता असं ते सांगतात.  

पिंपरी-चिंचवडचे रहिवासी शंकर कुऱ्हाडे यांनी थेट सोन्याचाच मास्क बनवून घेतला. काही लोकांना त्याचं नवल वाटलंय, तर काहींना हा 'पैशाचा माज' वाटला. त्याआधी कोल्हापूरातील एका व्यक्तीनंही चांदीचा मास्क बनवून घेतला होता. 

सोन्याचा मास्क घातलेले शंकर कुऱ्हाडे

लग्नसराईसाठी रेशमाचे पैठणी मास्कही बाजारात आले असून पैठण्यांसारखीच त्यालाही मागणी असल्याचं व्यावसायिक सांगतात. 

पैठणी मास्क

फुलाफुलांची डिझाईन्स, चेक्स पॅटर्न्स, प्रिंटेड मास्क, लहान मुलांसाठी कार्टून कॅरेक्टर किंवा फंकी मास्क आवडीनं घालतायत. 

कार्टून रेखाटलेले मास्क

मास्कमुळे चेहरा झाकला जात असल्यानं मूकबधीर व्यक्तींना मात्र अडचणी येतात. त्यांच्यासाठी संवादाची भाषा कळण्यासाठी चेहऱ्याचे हावभाव महत्त्वाचे असतात. त्यावर पारदर्शक मास्कचा पर्याय समोर आला आहे. 

अर्णव शाह

पारंपरिक कला आणि छोट्या उद्योजकांना चालना

कोव्हिडची साथ आणि लॉकडाऊनमुळे बहुतांश उद्योगव्यवसाय बंद झाले, तेव्हा कापड व्यवसाय, त्यावर आधारित...\nडॉक सारख्याच भाषेत सारांश:
कोरोना विषाणूची साथ पसरू लागली तसं मास्क वापरणं बंधनकारक झालं आणि आता ते एक नवं 'स्टाईल स्टेटमेंट' बनलं आहे. मग ते पंतप्रधान नरेंद्र मोदींचा गमछा असो वा एखाद्या अभिनेत्रीनं घातलेला नक्षीदार कापडी मास्क किंवा लग्नसराईसाठी आलेले हिरेजडीत मास्क. मास्कच्या व्हरायटी बाजारात आल्या आहेत.